TMB แจ้งปิดปรับปรุงระบบงานหลักในเช้าวันที่ 6 พ.ย.นี้
TMB แจ้งปิดปรับปรุงระบบงานหลักช่วงเช้าวันที่ 6 พ.ย.นี้ ตั้งแต่เวลา 02.45-05.45 น.
2 พ.ย. 2559

ธนาคารทหารไทย จำกัด (มหาชน) หรือ TMB ระบุว่า บริษัทจะปิดระบบงานหลักของธนาคาร (Core Banking System) ในเช้าวันที่ 6 พ.ย.59 ตั้งแต่เวลา 02.45-05.45 น. เพื่อให้สามารถตอบสนองความต้องการของลูกค้าได้อย่างมีประสิทธิภาพยิ่งขึ้น ในช่วงเวลาดังกล่าวลูกค้าจะไม่สามารถทำธุรกรรมทางการเงินใดๆ ที่เกี่ยวกับบัญชีทีเอ็มบี ทั้งฝาก ถอน โอน จ่ายบิล และโอนเงินจากธนาคารอื่นมายังบัญชีทีเอ็มบี
ส่วนหนึ่งของผลิตภัณฑ์และบริการที่ลูกค้าจะไม่สามารถใช้งานได้ในระหว่างที่มีการปรับปรุงระบบ ได้แก่ บัตรเอทีเอ็มทีเอ็มบี, บัตรเครดิตทีเอ็มบี, เครื่องรับฝากเงินอัตโนมัติ, อินเตอร์เน็ตแบงกิ้งสำหรับลูกค้าบุคคลและลูกค้าธุรกิจ (TMB Direct and TMB Biz Direct), ทีเอ็มบีทัชโมบายแอพพลิเคชั่น, ทีเอ็มบีโฟนแบงกิ้ง, ME by TMB และ เว็บไซต์ของธนาคาร
อย่างไรก็ตาม ตู้เอทีเอ็มของทีเอ็มบีสามารถให้บริการแก่ผู้ที่ใช้บัตรเอทีเอ็มของธนาคารอื่นได้
 